Ziraldo

Ziraldo Alves Pinto, konata simple kiel Ziraldo, (Caratinga, la  - Rio-de-Ĵanejro, la ) estis brazila desegnisto, kartunisto, aŭtoro de bildstrioj, ĵurnalisto kaj verkisto aktiva ekde 1954.

Politike aktiva, li kunfondis kaj gvidis la kontraŭkulturan semajnan gazeton O Pasquim (1969-1991), kiu fariĝis la ĉefa eldonaĵo kun kritikoj al la militista diktaturo en Brazilo (1964-1985) ĝis la restarigo de demokratio.

Li estas plej konata pro la bildstria serio Turma do Pererê (1959-1976) kaj la porinfana libro O Menino Maluquinho (1980), kiun li mem transformis en bildstrian serion (1989-2007).

Liaj verkoj aperis en pluraj internaciaj eldonaĵoj, kiel la francaj revuoj Plexus kaj PlanèteZiraldo, Premio Quevedos 2008..

Lia filino, filmproduktisto Daniela Thomas (n. en 1959), kaj lia filo Antonio Pinto, komponisto de filmmuzikoj (n. en 1967), ankaŭ estas artistoj kun internacia kariero.

 Ziraldo kaj Esperanto 
O Menino Maluquinho estis tradukita en Esperanton de tiam 13-jara brazila E-denaskulo, Cristóvão Resende, sub la titolo "La Knabo Frenezeta" kaj eldonitaKnabo frenezeta, La. Ziraldo. Tradukis Kristoĉjo Resende. Melhoramentos. São Paulo. 1998. 106 paĝoj en Brazilo laŭ instigo de Ziraldo mem ĉe la eldonejo Melhoramentos. Ziraldo helpis la reklamadon de la libro (kaj de Esperanto) per partopreno kun Cristóvão en intervjuoj ĉe popularaj televidaj programoj.

En Esperanto Aperis
Knabo frenezeta, La.  Tradukis Kristoĉjo Resende. Eld. Melhoramentos, São Paulo. 1998. 106 paĝoj.
Flicts.  el la portugala esperantigis Kristoĉjo Resende. Eld. Melhoramentos, São Paulo, 1999, 50 paĝoj. 

Recenzoj
Pri La Knabo frenezeta.

Pli Flicts

 Premioj 
 1990 : Premio Yellow-Kid « Vivo dediĉita al la ilustrado », aljuĝita de la organizantoj de la Festivalo de Lucques, pro la verkaro.
 2008 : Iberamerika Premio Quevedos pri grafika humuro, pro la verkaro
 2015 : Premio Haxtur pri humuro, pro liaj gazetaraj desegnaĵoj

 Eksteraj ligiloj 


  Ziraldo.

 Referencoj 

Kategorio:Bildstrioj
Kategorio:Brazilaj ĵurnalistoj
Kategorio:Brazilaj humuristoj
Kategorio:Brazilaj karikaturistoj
Kategorio:Brazilaj desegnistoj
Kategorio:Brazilaj verkistoj